เกร็ดข่าวลูกหนัง 04/07/58
ขุนค้อนประเดิมคัดยูโรปาชนะ 3-0,ดิยาฟรา ซาโก เหมา 2 ประตูให้กับ ขุนค้อน เวสต์แฮม ยูไนเต็ด ประเดิม สลาเวน บีลิช กุนซือคนใหม่ ด้วยการถล่มเอาชนะ ลูซิตานส์ จากอันดอร์รา ขาดลอย 3-0 ศึกยูโรปาลีก รอบคัดเลือก รอบแรก นัดแรก สลาเวน บีลิช โต้ข้อหาหยันฝีเท้าคู่แข่งไม่ยอมลงมาคุมทีมริมสนามในนัดแรกของฤดูกาล,ศึกฟุตบอลยูโรปาลีก รอบคัดเลือกรอบแรก นัดแรกประจำวันที่ 2 ก.ค. เป็นการแข่งขันในคู่ระหว่าง ขุนค้อน เวสต์แฮม ยูไนเต็ด ทีมดังจากพรีเมียร์ลีก ที่ต้องกลับมารวมตัวฝึกซ้อมก่อนใครเปิดสนามอัพตัน พาร์ค พบกับลูซิตานส์ ทีมจากอันดอร์รา,เกมนี้ถือว่าเป็นการประเดิมคุมทีมนัดแรกของสลาเวน บีลิช กุนซือป้ายแดงของเจ้าถิ่น ที่เข้ามาแทน บิ๊กแซม แซม อัลลาร์ไดซ์ โดยส่งผู้เล่นชุดผสมลงแข่งขันนำทัพโดย ดิยาฟรา ซาโก ดาวยิงตัวเก่งของทีม,เริ่มเกมขึ้นมาเป็นเจ้าถิ่นทำได้ดีกว่าแต่กว่าจะได้ประตูก็ปาไปถึงนาทีที่ 40 จากลูกชาร์จเผาขนของดิยาฟรา ซาโก ศูนย์หน้าชาวเซเนกัล อีก 5 นาทีไล่หลังในช่วงทดเจ็บนาทีแรก เจ้าถิ่นมาได้ประตูทิ้งห่าง 2-0 จากลูกแปจ่อๆของซาโก คนเดิม และจบครึ่งแรกไปด้วยสกอร์นี้,เข้าสู่ครึ่งหลังยังเป็นเจ้าถิ่นเหนือกว่าทุกกระบวนท่า นาทีที่ 58 มาได้ประตูทิ้งห่าง 3-0 จากลูกขวิดของเจมส์ ทอมกินส์ ก่อนจะจบเกมการแข่งขันเป็นเวสต์แฮม ยูไนเต็ด เปิดบ้านต้อนเอาชนะ ลูซิตานส์ขาดลอย 3-0 ต้องไปแข่งกันต่อในนัดที่ 2 บ้านของลูซิตานส์วันพฤหัสบดีหน้า,หลังจบเกม ชาบี รูรา โค้ชของลูซิตานส์ตำหนิ บีลิช กุนซือคนใหม่ของเวสต์แฮมว่า ไม่ให้เกียรติทีมของเขา จึงไม่ลงมาคุมทีมริมสนาม ปล่อยให้เทอร์รี เวสต์ลีย์ ผู้อำนวยการอคาเดมีของสโมสรสั่งการริมสนามแทน เพราะมองว่าเป็นทีมรองบ่อน,บีลิชชี้แจงว่า เขาทำแบบนี้ก็เพราะต้องการให้เกียรติเวสต์ลีย์ที่เป็นคนดูแลการฝึกซ้อมของทีมเป็นหลักมาตั้งแต่ต้น ไม่ใช่ว่าผมไม่เคารพคู่แข่งจากอันดอร์รา แต่ผมให้เกียรติเวสต์ลีย์เพราะเขาดูแลทีมนี้มาในช่วงฝึกซ้อมที่ไอร์แลนด์ และรู้จัก นักเตะเป็นอย่างดี นี่คือเหตุผลหลักที่ผมไม่เข้าไปแทรกแซง บีลิช ที่เคยเล่นตำแหน่งกองหลังของเวสต์แฮมและเคยคุมทีมชาติโครเอเชีย กล่าว.,ฟัลเกาเซ็นร่วมทีมเชลซีเป็นทางการ,ราดาเมล ฟัลเกา ศูนย์หน้าทีมชาติโคลอมเบีย เซ็นสัญญาร่วมทีมเชลซีแบบยืมตัวจากโมนาโก 1 ฤดูกาล อย่างเป็นทางการแล้ว เมื่อวันศุกร์ที่ผ่านมา หลังจากฤดูกาลที่แล้วถูกยืมตัวไปอยู่กับแมนฯยู แต่ทำผลงานไม่ประทับใจหลุยส์ ฟาน กัล ฟัลเกา วัย 29 ปี เผยว่า เขาดีใจมากที่ได้มาอยู่กับเชลซี และเฝ้ารอการฝึกซ้อมกับเพื่อนร่วมทีมอย่างใจจดใจจ่อ ผมหวังว่า เราจะป้องกันแชมป์พรีเมียร์ลีกไว้ได้ และประสบความสำเร็จในแชมเปียนส์ลีก ฟัลเกากล่าว,ฟัลเกาย้ายจากแอตเลติโก มาดริด ไปค้าแข้ง ในฝรั่งเศสกับโมนาโก ด้วยค่าตัว 50 ล้านปอนด์ เมื่อปี 2013 ยิงได้ 9 ประตู จาก 17 นัด ในฤดูกาลแรกกับโมนาโก ก่อนเจ็บหนักที่หัวเข่าจนพลาดการเล่นฟุตบอลโลก 2014 กับทีมชาติโคลอมเบีย ส่วนการเล่นให้แมนฯยูเมื่อฤดูกาลที่แล้ว ยิงได้ 4 ประตูจาก 29 นัด.,ลาปอร์ตาจวกบาร์ซาอ่อนหัดซื้อป็อกบา,ฮวน ลาปอร์ตา ว่าที่ผู้สมัครชิงตำแหน่งประธานสโมสรบาร์เซโลนา ในการเลือกตั้งวันที่ 18 ก.ค. นี้ อัดผู้บริหารชุดปัจจุบันมือไม่ถึง ในการ ยื่นข้อเสนอขอซื้อปอล ป็อกบา มิดฟิลด์ดาวรุ่งทีมชาติฝรั่งเศสจากยูเวนตุส 80 ล้านปอนด์ และถูกยูเว่ปฏิเสธกลับมา,ลาปอร์ตาที่เคยดำรงตำแหน่งประธานสโมสรบาร์ซาระหว่างปี 2003-10 ชี้ว่า การส่งทีมผู้บริหารเดินทางไปเจรจากับยูเวนตุสล้มเหลวโดยสิ้นเชิง ทำให้บาร์ซากลายเป็นตัวตลก ไม่ทันเกมในโลกลูกหนัง ผมจะบอกให้ว่า กุญแจสำคัญในการซื้อป็อกบาก็คือ มิโน ไรโอลา เอเย่นต์ของนักเตะ ลาปอร์ตา กล่าว,ช่วงที่ลาปอร์ตาเป็นประธานสโมสรสมัยแรกนั้น บาร์ซาคว้าแชมป์แชมเปียนส์ลีกได้ 2 สมัย และแชมป์ลาลีกา 4 สมัย.,มิลานคว้าอาเดรียโนควบบัคกา,ปิศาจแดงดำ เอซี มิลาน ทุ่มทุนซื้อนักเตะ ใหม่เสริมทัพเพื่อกลับมาสร้างความยิ่งใหญ่อีกครั้ง หลังจากทำผลงานย่ำแย่ได้อันดับ 10 กัลโช ซีรีเอ เมื่อฤดูกาลที่แล้ว,ความเคลื่อนไหวล่าสุดของมิลานมีรายงานว่า สโมสรคว้าตัวหลุยส์ อาเดรียโน ดาวยิงแซมบ้า วัย 28 ปี มาจากชัคห์เตอร์ โดเนตส์ ด้วยค่าตัวราว 5.7 ล้านปอนด์,อาเดรียโน ค้าแข้งกับชัคห์เตอร์มาถึง 9 ปี ทำสถิติเป็นดาวซัลโวตลอดกาลของสโมสร ยิงได้ 129 ประตู โดยเฉพาะแชมเปียนส์ลีกฤดูกาลที่แล้วยิงได้ 9 ประตู มีเพียงคริสเตียโน โรนัลโด, ลิโอเนล เมสซี และเนย์มาร์ ที่ยิงได้มากกว่าเขาในแชมเปียนส์ ลีกฤดูกาลก่อน (คนละ 10 ประตู),ส่วนคาร์ลอส บัคกา กองหน้าทีมชาติโคลอมเบียของเซบีญาก็กำลังจะย้ายมาร่วมทีมมิลานอย่างเป็นทางการเช่นกัน หลังจากตกลงค่าตัวกันได้ที่ 21 ล้านปอนด์ ซึ่งเป็นค่าฉีกสัญญาของนักเตะกับต้นสังกัด และมิลานจะส่งอาดิล รามี กองหลังชาวฝรั่งเศสให้เซบีญาเป็นการแลกเปลี่ยน โดยไม่มีการเปิดเผยค่าตัวของรามี.,เอเชียนแฮนดิแคป 4 กรกฎาคม,โคปา อเมริกา นัดชิงชนะเลิศ,03.00 น. (เช้า 5 ก.ค.) อาร์เจนตินา-ชิลี 0 : 0/0.5
ดิยาฟรา ซาโก เหมา 2 ประตูให้กับ ขุนค้อน เวสต์แฮม ยูไนเต็ด ประเดิม สลาเวน บีลิช กุนซือคนใหม่ ด้วยการถล่มเอาชนะ ลูซิตานส์ จากอันดอร์รา ขาดลอย 3-0 ศึกยูโรปาลีก รอบคัดเลือก รอบแรก นัดแรก สลาเวน บีลิช
เกร็ดข่าวลูกหนัง,ดิยาฟรา ซาโก,ขุนค้อน,เวสต์แฮม ยูไนเต็ด,สลาเวน บีลิช,แซม อัลลาร์ไดซ์,ไทยรัฐฉบับพิมพ์